wannaphong/clean_thaiwikipedia huggingface dataset:
# ฏอลูต
Category:Articles containing Arabic-language text

ฎอลูต (อักษรโรมัน: Ṭālūt) เป็นตัวละครในอัลกุรอานที่ระบุตามความของกษัตริย์ซาอูล แห่งชาวอิสราเอล M. A. S. Abdel Haleem: The Qur'an, a new translation, note to 2:247. ในขณะที่ท่านถูกระบุว่าเป็น มาลิก  ของอิสราเอลท่านยังถูกระบุว่าเป็นกิเดโอน  โดยให้เหตุผลว่าอัลกุรอานอ้างถึงเหตุการณ์เดียวกันของการดื่มจากแม่น้ำที่พบในผู้วินิจฉัย (7:5-7) ของพระคัมภีร์ฮีบรู, Judges vii. 5-7 ควบคู่ไปกับเรื่องอื่นๆ ปัจจัยที่เกี่ยวข้องกับหลัง

 ชื่อ 
ชื่อ ฏอลูต มีรากศัพท์ที่ไม่แน่นอน ไม่เหมือนกับตัวละครอื่นๆ ส่วนใหญ่ที่พบในทั้ง คัมภีร์ฮีบรู และอัลกุรอาน ชื่อ ภาษาอาหรับ ไม่เหมือนกับชื่อ ฮีบรู  ตามความเห็นของนักตัฟซีร ฏอลูตแปลว่า "สูง" และหมายถึงส่วนสูงที่ไม่ธรรมดาของซาอูล ซึ่งจะสอดคล้องกับเรื่องราวในพระคัมภีร์ไบเบิล Leaman, Oliver, The Quran, An Encyclopedia, 2006, p.638. ในตัฟซีรชื่อ เช่น อะบูอิสฮาก อัษษะอ์ลาบี นักวิชาการในศตวรรษที่ 11 ถือได้ว่าในเวลานี้กษัตริย์แห่งอิสราเอลในอนาคตจะต้องได้รับการยอมรับจากความสูงของเขา นบีชัมวีลตั้งเครื่องตวง แต่ไม่มีผู้ใดในอิสราเอลถึงความสูงเพียงพอ ยกเว้นซาอูล

 หะดีษ 
ฏอลูตยังถูกกล่าวถึงในหะดีษ  : "รายงานจากอัลบะรออ์ : บรรดาเศาะฮาบะฮ์ ของนบีมุฮัมมัด ซึ่งเข้าร่วมในสงครามบะดัร ได้บอกข้าว่า จำนวนของพวกเขาเท่ากับจำนวนของเศาะฮาบะฮ์ของฏอลูตที่ข้ามแม่น้ำไปกับเขา และพวกเขามีจำนวนมากกว่า 310 คน ขอสาบานต่ออัลลอฮ์ ไม่มีผู้ใดข้ามแม่น้ำร่วมกับเขา เว้นแต่ผู้ศรัทธาเท่านั้น" Bukhari: Book 5: Volume 59: Hadith 293: Military Expeditions led by the Prophet (Al-Maghaazi).
 เรื่องเล่าในอัลกุรอาน 
หลังจากสมัยของนบีมูซา (โมเสส) ชาวอิสราเอลเริ่มเรียกร้องให้มีกษัตริย์เพื่อนำพวกเขาเข้าสู่สงครามกับศัตรู ด้วยเหตุนี้ ฏอลูตจึงได้รับการแต่งตั้งให้เป็นกษัตริย์โดยนบีนิรนามของลูกหลานชาวอิสราเอล ซึ่งประกาศว่าอัลลอฮ์ได้เลือกฏอลูตเป็นกษัตริย์องค์ใหม่ของอิสราเอล ชาวอิสราเอลสงสัยการตัดสินใจของนบี โดยขาดความเคารพต่อฏอลูตเนื่องจากท่านไม่มีทรัพย์สมบัติ นบีบอกพวกเขาว่า ฏอลูตเป็นที่โปรดปรานมากกว่าพวกเขา ท่านแตกต่างจากคนอื่น ๆ ด้วยความรู้อันยอดเยี่ยมและร่างกายของท่าน สัญญาณของบทบาทที่ถูกต้องในฐานะกษัตริย์คือการที่อัลลอฮ์ได้ทรงนำหีบพันธสัญญากลับมายังอิสราเอลเพื่อชาวอิสราเอล ฏอลูตทดสอบผู้คนของท่านที่แม่น้ำ: ใครก็ตามที่ดื่มน้ำจากมันจะไม่ติดตามเขาในสนามรบเว้นแต่ผู้ที่ตักมันขึ้นมาหนึ่งกำมือ หลายคนดื่ม แต่มีเพียงผู้ซื่อสัตย์เท่านั้นที่กล้าเสี่ยง จากนั้นฏอลูตได้นำชาวอิสราเอลไปสู่ชัยชนะเหนือกองทัพของโกลิอัท ซึ่งถูกสังหารโดยนบีดาวูด (ดาวิด) ฏอลูตไม่ถือเป็นนบี  ของอัลลอฮ์ แต่เป็นกษัตริย์ที่ได้รับการแต่งตั้งจากพระองค์ 
 ดูเพิ่ม 

 ซาอูล กษัตริย์องค์แรกของอิสราเอล ซึ่งตามความเชื่อระบุว่าฏอลูต
 กิเดโอน ตัวละครในพระคัมภีร์ไบเบิลในหนังสือผู้วินิจฉัย ที่นักวิชาการบางคนระบุเป็นฏอลูตด้วย
 ซามูเอล ผู้คัดเลือกซาอูลให้เป็นกษัตริย์แห่งอิสราเอล และเป็นผู้ประกาศเรื่องกษัตริย์องค์ใหม่แก่ชาวอิสราเอล
 รายชื่อบุคคลทั้งในพระคัมภีร์และอัลกุรอาน
# อังกิโมะ
อังกิโมะ  เป็นอาหารญี่ปุ่นที่ทำมาจากตับของปลามังก์ฟิช ตับของปลาจะถูกนำมาถูด้วยเกลือ จากนั้นล้างด้วยสาเก ส่วนที่เป็นหลอดเลือดดำจะถูกนำออก ตับที่เหลือจะถูกนำมาห่อเป็นทรงกระบอก แล้วจึงนำไปนึ่งไอน้ำ อังกิโมะนิยมเสิร์ฟกับ โมมิจิโอโรชิ (หัวไชเท้าขูดผสมพริก) ต้นหอมซอย และซอสพนซุ

อังกิโมะถือว่าเป็นหนึ่งในบรรดา ชิมมิ (อาหารชั้นเยี่ยม) ของญี่ปุ่น และได้รับการจัดให้อยู่ในอันดับที่ 32 ของรายชื่อ "อาหารที่ดีที่สุดในโลก 50 จาน" ของ ซีเอ็นเอ็น โก

นอกประเทศญี่ปุ่นนิยมรับประทานอังกิโมะในรูปซูชิหรือซาชิมิ ส่วนในประเทศญี่ปุ่นนั้น มีการนำอังกิโมะมาใช้ใน เมบุตสึ หรืออาหารชั้นเยี่ยมของท้องถิ่นหลายชนิด เช่น โดบูจิรุ คืออังกิโมะตุ๋นกับผักจากฟูกูชิมะ
# วัดหัวข่วง (จังหวัดลำปาง)
วัดหัวข่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงเหนือ อำเภอเมืองลำปาง จังหวัดลำปาง อยู่ติดหอคำ หรือพิพิธภัณฑสถานแห่งชาติน่านและคุ้มอดีตเจ้าเมืองน่าน

ประวัติการสร้างวัดมีหลายแหล่ง แหล่งแรกระบุว่า ไม่ปรากฏว่าสร้างมาตั้งแต่สมัยใด สันนิษฐานว่าสร้างในสมัยล้านนาตอนปลาย พุทธศตวรรษที่ 20–22 อีกแหล่งระบุว่าสร้างขึ้นสมัยกรุงรัตนโกสินทร์ตอนต้นเมื่อครั้งที่ชาวเชียงแสนถูกต้องมายังเมืองเขลางค์ ส่วนสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2310 ได้รับพระราชทานวิสุงคามสีมาเมื่อ พ.ศ. 2355

วิหารมีภาพจิตรกรรมฝาผนัง ช่างฝีมือชาวเชียงแสนมีลวดลายปูนปั้นประดับที่สวยงาม ลักษณะรูปทรงของวิหาร เป็นวิหารเครื่องไม้ศิลปะล้านนาหลังคาลดหลั่นซ้อนกัน 3 ชั้น ด้านหลังลดหลั่นซ้อนกัน 2 ชั้น ตั้งอยู่บนฐานปัทม์ ด้านหน้าวิหารบริเวณหน้าบันมีลวดลายปูนปั้นประดับด้วยกระจกสี มีรูปปั้นสิงห์ด้านหน้าวิหารตั้งอยู่ 2 ตัวกรมศิลปากร. "วัดหัวข่วง" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 4 มกราคม 2566. เข้าถึงจาก http://gis.finearts.go.th/fineart/ ภายในวิหารมีพระพุทธรูปปางมารวิชัย ลักษณะพุทธศิลป์แบบท้องถิ่นล้านนาสกุลช่างเมืองน่าน มีหลักฐานว่าเกี่ยวกับประวัติการบูรณะครั้งแรกใน พ.ศ. 2425 โดยเจ้าอนันตวรฤทธิเดช เจ้าเมืองน่าน และต่อมาเมื่อ พ.ศ. 2472 ในสมัยเจ้ามหาพรหมสุรธาดา เจ้าผู้ครองน่าน ส่วนเจดีย์ของวัดมีสภาพทรุดโทรม เป็นเจดีย์ทรงปราสาทหรือทรงเรือนธาตุ ได้รับอิทธิพลศิลปะล้านนา และมีหอธรรมเก็บพระไตรปิฏกและคำภีร์โบราณ ที่มีอายุหลายปีตั้งแต่สมัยก่อสร้างวัด
# ฟิลาเดลเฟียโรล
ฟิลาเดลเฟียโรล  เป็นซูชิประเภทหนึ่งในกลุ่ม มากิซูชิ (บ้างจัดเป็น คาวาริซูชิ) มักทำมาจากแซลมอนรมควัน ครีมชีส และแตงกวา โดยมีข้าวห่ออยู่ข้างนอก (หรือที่เรียกว่า อูรามากิ) นอกจากนี้ยังสามารถพบการใช้ปูอัดและปลาอื่น ๆ แทนแซลมอน รวมถึงส่วนผสมอื่น ๆ เช่น อาโวคาโด ต้นหอม เมล็ดงา เป็นต้น เช่นเดียวกับซูชิชนิดอื่น ๆ ที่ได้รับแรงบันดาลใจจากโลกตะวันตก ฟิลาเดลเฟียโรลได้รับการออกแบบขึ้นมาเพื่อพุ่งเป้าไปที่ตลาดชาวอเมริกัน โดยเฉพาะการนำข้าวออกมาไว้ด้านนอกของซูชิ (ซูชิกลับด้านในออกด้านนอก) เพื่อดึงดูดสุนทรียภาพแบบตะวันตก
# ซีโร-จี
บริษัท ซีโร-จี  เป็นสตูดิโอแอนิเมชันของญี่ปุ่น ก่อตั้งในเดือนมิถุนายน พ.ศ. 2554 โดยฮิโรชิ เนงิชิ ผู้กำกับอนิเมะที่มีประสบการณ์ สตูดิโอตั้งอยู่ในเขตซูงินามิ กรุงโตเกียว

สตูดิโอแยกมาจากสตูดิโอก่อนหน้าของเนชิงิชื่อซีโร-จีรูม ซึ่งก่อตั้งในปี พ.ศ. 2534 และภายหลังปิดตัวในปี พ.ศ. 2544 หลังรวมเข้ากับราดิกซ์กลายเป็นราดิกซ์เอชเอ็นเตอร์เทนเมนต์

 ผลงาน 
 ซีรีส์โทรทัศน์ 

 ชื่อเรื่อง ผู้กำกับ วันที่เริ่มออกอากาศครั้งแรก วันที่สิ้นสุดการออกอากาศครั้งแรก จำนวนตอน หมายเหตุ อ้างอิงแบตเทอรี่ คู่หูเบสบอลTomomi Mochizuki 11สร้างจากนิยายที่เขียนโดยอัตสึโกะ อาซาโนะรักวัยใสหัวใจอิตาเลียนHiroaki Sakurai 12สร้างจากมังงะที่เขียนโดยอัตสึโกะ วาตานาเบะสึกุโมโมะ ภูตสาวแสบดุเรียวอิจิ คูรายะ 12สร้างจากมังงะที่เขียนโดยโยชิกาซุ ฮามาดะหัวใจไม่หยุดฝันKaoru Suzuki 12สร้างจากนิยายที่เขียนโดยเอโตะ โมริNil Admirari no TenbinMasahiro Takata 12Based on a visual novel of the same name by Otomate.Doreikuเรียวอิจิ คูรายะ 12Based on a manga illustrated by Hiroto Ōishi. Co-production with TNK.วันรูม ฤดูกาลที่ 2Shinichirō Ueda 13ภาคต่อของ One Room.ก๊วนป่วนชวนบุ๋งบุ๋งShinji Takamatsu 12สร้างจากมังงะที่เขียนโดย Kenji Inoue.The Idolmaster SideM Wake Atte Mini!มังคีว 12Based on a manga illustrated by Sumeragi.Spin-off to The Idolmaster SideM.Rinshi!! Ekoda-chanTomomi Mochizuki 12Based on a four-panel manga written by Yukari Takinami.Episode four only.นายท่านอยู่บนตักหรือบางทีอยู่บนหัวเราKaoru Suzuki 12สร้างจากมังงะที่เขียนโดยมินัตสึกิพิสูจน์นิยามความรักด้วยหลักวิชาสายวิทย์Tōru Kitahata 12สร้างจากมังงะที่เขียนโดย Alifred Yamamoto.สึกุ สึกุโมโมะเรียวอิจิ คูรายะ 12ภาคต่อของ สึกุโมโมะ ภูตสาวแสบดุวันรูม ฤดูกาลที่ 3Shinichirō Ueda 12ภาคต่อของ One Room Second Season.คู่หูสามเหลี่ยมล่าปีศาจDaiji IwanagaYoshitaka Yasuda 12สร้างจากมังงะที่เขียนโดย Tomoko Yamashita.พิสูจน์นิยามความรักด้วยหลักวิชาสายวิทย์ r=1-sinθTōru Kitahata 12ภาคต่อของ พิสูจน์นิยามความรักด้วยหลักวิชาสายวิทย์บริษัทลุ้นรักหนุ่มหิมะกับสาวสุดคูลมังคีว สร้างจากมังงะที่เขียนโดยมิยูกิ โทโนงายะร่วมผลิตโดยสตูดิโอไลเบอร์ชีวิตเกษตรตามใจ ในต่างโลกเรียวอิจิ คูรายะ สร้างจากไลต์โนเวลที่เขียนโดยคิโนซูเกะ ไนโตะ

 ออริจินัลเน็ตแอนิเมชัน 
 ชื่อเรื่อง ผู้กำกับ วันที่เริ่มฉายครั้งแรก วันที่สิ้นสุดการฉายครั้งแรก จำนวนตอน หมายเหตุ อ้างอิงดิ ไอดอลมาสเตอร์ ซินเดอเรลลาเกิร์ลส์ Theater Extra Stageมังคีว 48ภาคต่อของ The Idolmaster Cinderella Girls Theater Climax Season.ทาทามิจัง ภูติน้อยป่วนเมืองRensuke Oshikiri  12ผลงานต้นฉบับหน้ากากเดนนรกMasahiro Takata12สร้างจากมังงะที่เขียนโดย Tsuina Miura.Lady NapoleonNoriaki Akitaya13ผลงานต้นฉบับ

 ออริจินัลวิดีโอแอนิเมชัน 
 ชื่อเรื่อง ผู้กำกับ วันจำหน่าย จำนวนตอน หมายเหตุ อ้างอิงวันรูม ฤดูกาลที่ 2Shinichirō Ueda1DVD special.The Idolmaster SideM Wake Atte Mini!มังคีว1DVD special.สึกุโมโมะ ภูตสาวแสบดุเรียวอิจิ คูรายะ1OVA episode bundled with a manga volume.

 ภาพยนตร์ 
 ชื่อเรื่อง ผู้กำกับ วันฉาย หมายเหตุ อ้างอิงBreak of DawnTomoyuki Kurokawaสร้างจากมังงะที่เขียนโดย Tetsuya Imai.Kukuriraige -Sanxingdui Fantasy-Fumikazu Satounreleasedผลงานต้นฉบับ
# แผ่นแอนตาร์กติก
แผ่นแอนตาร์กติกา  เป็นแผ่นธรณีแปรสัณฐานขนาดใหญ่ที่ประกอบด้วยทวีปแอนตาร์กติก และหมู่เกาะห่างไกลในมหาสมุทรใต้และมหาสมุทรอื่นโดยรอบ หลังจากการแตกออกของมหาทวีปกอนด์วานา (ส่วนใต้ของมหาทวีปแพนเจีย) แผ่นแอนตาร์กติกาเริ่มเคลื่อนทวีปแอนตาร์กติกาไปทางใต้จนถึงตำแหน่งปัจจุบันที่อยู่ห่างไกล เป็นผลให้เกิดการพัฒนาภูมิอากาศแบบหนาวเย็นมากขึ้นบนทวีป ตัวแผ่นนั้นถูกล้อมรอบด้วยระบบเทือกเขากลางมหาสมุทรเกือบทั้งหมด โดยมีแผ่นเปลือกโลกที่อยู่ติดกัน ได้แก่ แผ่นนัซกา แผ่นอเมริกาใต้ แผ่นแอฟริกา แผ่นโซมาเลีย แผ่นอินโด-ออสเตรเลีย แผ่นแปซิฟิก และส่วนที่มีขอบเขตเป็นรอยเลื่อนผ่านกันนั่นคิอแผ่นสโกเชีย

แผ่นแอนตาร์กติกามีพื้นที่ประมาณ 60,900,000 ตารางกิโลเมตร นับเป็นแผ่นเปลือกโลกที่มีขนาดใหญ่เป็นอันดับที่ห้าของโลก

มีการประมาณกันว่าแผ่นแอนตาร์กติกามีการเคลื่อนตัวไปเข้าหามหาสมุทรแอตแลนติกอย่างน้อย 1 เซนติเมตรต่อปี

การมุดตัวลงใต้แผ่นอเมริกาใต้
แผ่นแอนตาร์กติกาเริ่มมุดตัวลงใต้แผ่นอเมริกาใต้เมื่อ 14 ล้านปีก่อนในสมัยไมโอซีน ในตอนแรกการมุดตัวนั้นเกิดขึ้นที่ปลายทางใต้สุดของปาตาโกเนียเท่านั้น ซึ่งหมายถึงว่าสามแยกชิลีนั้นอยู่ใกล้กับช่องแคบมาเจลลัน จากการที่ส่วนใต้ของแผ่นนัซกาและเทือกเขากลางมหาสมุทรชิลีถูกกลืนไปโดยการมุดตัวและพื้นที่ตอนเหนือของแผ่นแอนตาร์กติกายิ่งมุดตัวลงไปใต้ปาตาโกเนียมากขึ้น ทำให้สามแยกชิลีปัจจุบันนั้นขยับไปอยู่ทางด้านหน้าของคาบสมุทรไตเตาที่ตำแหน่ง 46°15' S การมุดตัวนี้ถือเป็นการยกปาตาโกเนียให้สูงขึ้น เนื่องจากการมุดตัวนั้นได้ลดการไหลกดลงอย่างรุนแรง (vigorous down-dragging flow) ก่อนหน้านี้ในเนื้อโลกที่เกิดจากการมุดตัวลงของแผ่นนัซกาใต้ปาตาโกเนีย ภูมิลักษณ์พลวัตที่เกิดจากการยกตัวสูงขึ้นของแผ่นเปลือกโลกนี้คือการยกตัวขึ้นของตะพักทะเลอายุยุคควอเทอร์นารี และชายหาดทั่วชายฝั่งมหาสมุทรแอตแลนติกของปาตาโกเนีย

 แผ่นดิน 
 เกาะอัมสเตอร์ดัม (ประเทศฝรั่งเศส)
 ทวีปแอนตาร์กติกา (ระบบสนธิสัญญาแอนตาร์กติก)
 แอนตาร์กติกาตะวันออก
 เทือกเขาทรานส์แอนตาร์กติก
 แอนตาร์กติกาตะวันตก
 คาบสมุทรแอนตาร์กติก
 หมู่เกาะโครเซต (ประเทศฝรั่งเศส)
 เกาะเฮิร์ดและหมู่เกาะแม็กโดนัล (ประเทศออสเตรเลีย)
 เกาะเฮิร์ด
 หมู่เกาะแม็กโดนัล
 หมู่เกาะเกร์กือเลน (ประเทศฝรั่งเศส)
 เกาะปีเตอร์ที่ 1 (ระบบสนธิสัญญาแอนตาร์กติก)
 หมู่เกาะพรินซ์เอดเวิร์ด (ประเทศแอฟริกาใต้)
 เกาะแซ็งปอล (ประเทศฝรั่งเศส)
 หมู่เกาะเซาท์ออร์กนีย์ (ระบบสนธิสัญญาแอนตาร์กติก)
 หมู่เกาะเซาท์เชตแลนด์ (ระบบสนธิสัญญาแอนตาร์กติก)
แผ่นเชตแลนด์
# แคลิฟอร์เนียโรล
แคลิฟอร์เนียโรล  หรือ แคลิฟอร์เนียมากิ เป็น อูรามากิ (มากิซูชิ ประเภทกลับด้านในออกด้านนอก) ชนิดหนึ่ง ประกอบด้วยแตงกวา เนื้อปูหรือปูอัด และอาโวคาโด ด้านนอกที่เป็นข้าวอาจโรยด้วยเมล็ดงาคั่วหรือไข่ปลา

ในฐานะซูชิรูปแบบที่ได้รับความนิยมมากที่สุดรูปแบบหนึ่งในแคนาดาและสหรัฐ แคลิฟอร์เนียโรลมีอิทธิพลอย่างมากต่อความนิยมในซูชิในโลก รวมถึงเป็นแรงบันดาลใจให้เชฟซูชิทั่วโลกสร้างสรรค์อาหารฟิวชันที่ไม่เป็นไปตามขนบดั้งเดิม

 ส่วนผสม 
องค์ประกอบหลักของไส้ในคือแตงกวา อาโวคาโด เนื้อปู หรือปูอัด ห่อด้วยสาหร่ายแผ่น แตงกวาเป็นองค์ประกอบของอาหารจานนี้มาแต่แรก หรืออาจเป็นของที่เพิ่มเข้ามาในภายหลัง ขึ้นอยู่กับเรื่องเล่าแต่ละแบบเกี่ยวกับที่มาของซูชินี้

ประวัติศาสตร์
ตัวตนของผู้คิดค้นแคลิฟอร์เนียโรลเป็นที่ถกเถียงอยู่ แต่เชฟหลายคนจากลอสแอนเจลิสและเชฟคนหนึ่งจากแวนคูเวอร์มักได้รับการอ้างถึงว่าเป็นผู้คิดค้นซูชิชนิดนี้

หลักฐานลายลักษณ์อักษรที่เก่าแก่ที่สุดของ "แคลิฟอร์เนียโรล" ปรากฏในหนังสือพิมพ์ ลอสแอนเจลิสไทมส์ และหนังสือพิมพ์ฉบับหนึ่งของเมืองโอแคลา รัฐฟลอริดา ฉบับวันที่ 25 พฤศจิกายน 1979 หลังจากนั้นไม่ถึงหนึ่งเดือน บทความฉบับหนึ่งของสำนักข่าวเอพีก็อ้างว่าผู้ประดิษฐ์แคลิฟอร์เนียโรลคือเชฟจากลอสแอนเจลิสชื่อ เคน ซีวซา (Ken Seusa) จากภัตตาคารซูชิชื่อ คิน โจ (Kin Jo) ใกล้กับฮอลลีวูด โดยบทความได้ระบุว่าแหล่งข้อมูลคือฟูจิ วาเดะ (Fuji Wade) ผู้จัดการภัตตาคาร แอนดรูว์ เอฟ. สมิธ (Andrew F. Smith) นักเขียนด้านอาหาร ตั้งข้อสังเกตว่าไม่มีใครโต้แย้งคำกล่าวอ้างนี้มานานกว่า 20 ปี and notes 31 and 32

แหล่งข้อมูลบางแหล่ง ระบุว่าแคลิฟอร์เนียโรลเป็นผลงานการสร้างสรรค์ของอิจิโร มาชิตะ (Ichiro Mashita) ซึ่งเป็นเชฟซูชิอีกคนหนึ่งจากลอสแอนเจลิส เขาเคยทำงานในภัตตาคารญี่ปุ่นในย่านลิตเทิลโตเกียวชื่อ "โทเกียวไกกัง" (Tokyo Kaikan) ซึ่งปิดกิจการไปแล้ว, citing author Trevor Corson himself, rather than his book, . เรื่องเล่านี้ระบุว่าเขาใช้อาโวคาโดแทน โทโร (ส่วนไขมันของปลาทูน่า) ในช่วงนอกฤดูปลาทูน่า และได้พัฒนาซูชิรูปแบบนี้เรื่อยมานับตั้งแต่ทศวรรษ 1960 (book review of  and) (หรือต้นทศวรรษ 1970)

ฮิเดกาซุ โทโจ เชฟชาวญี่ปุ่นซึ่งมีถิ่นพำนักในแวนคูเวอร์มาตั้งแต่ปี 1971 อ้างว่าเขาเป็นผู้ประดิษฐ์แคลิฟอร์เนียโรลขึ้นในภัตตาคารของเขาในปลายทศวรรษ 1970 โทโจยืนยันว่าเขาเป็นผู้คิดค้นซูชิกลับด้านในออกด้านนอกขึ้น ส่วนชื่อ "แคลิฟอร์เนีย" นี้ได้มาจากคำเรียกส่วนผสมหลักในภาษาอังกฤษ กล่าวคือ ปู  และอาโวคาโด  ซึ่งย่อได้เป็น  ตรงกับอักษรย่อของชื่อรัฐแคลิฟอร์เนีย ด้วยความบังเอิญดังกล่าว โทโจจึงยึดชื่อนี้เป็นชื่อเรียกซูชิที่เขาประดิษฐ์ขึ้นเรื่อยมา โทโจอ้างว่าเขาเป็นผู้คิดค้นแคลิฟอร์เนียโรลขึ้นเองทั้งหมดที่ภัตตาคารในแวนคูเวอร์ รวมถึงส่วนประกอบที่พบในปัจจุบัน ทั้งแตงกวา เนื้อปู และอาโวคาโด อย่างไรก็ตาม เรื่องเล่าของเขาขัดแย้งกับความเห็นของนักประวัติศาสตร์อาหารหลายคนที่เชื่อว่าแคลิฟอร์เนียโรลได้รับการพัฒนาและปรับเปลี่ยนส่วนผสมเรื่อยมาจากต้นกำเนิดในลอสแอนเจลิส  ในปี 2016 กระทรวงการเกษตร การป่าไม้ และการประมงของประเทศญี่ปุ่น ได้มอบหมายให้โทโจเป็นทูตสันถวไมตรีแห่งอาหารญี่ปุ่น
# กีฬาเทควันโดในโอลิมปิกฤดูร้อน 2024 – รอบคัดเลือก
กีฬาเทควันโดในโอลิมปิกฤดูร้อน 2024 – รอบคัดเลือก เป็นการคัดเลือกสำหรับกีฬาเทควันโดในโอลิมปิกฤดูร้อน 2024 เพื่อให้สิทธิ์นักเทควันโดทั้งหมด 128 คนที่มาจากคณะกรรมการโอลิมปิกแห่งชาติที่เกี่ยวข้อง แต่ละประเทศสามารถส่งนักเทควันโดได้สูงสุด 8 คน โดยมีหนึ่งคนสำหรับแต่ละประเภทน้ำหนักตัว และ 4 คนสำหรับแต่ละเพศ

ประเทศเจ้าภาพ ฝรั่งเศส ได้รับสำรองโควต้าชายและหญิงประเภทละ 2 ตำแหน่ง ไม่ว่าจะผ่านการจัดอันดับนักเทควันโดโอลิมปิก หรือการแข่งขันเทควันโดชิงแชมป์แกรนด์สแลม ในขณะที่อีก 4 ตำแหน่ง จะให้สิทธิ์สำหรับคณะกรรมการโอลิมปิกแห่งชาติที่สนใจให้ผู้ฝึกสอนเทควันโดเข้าร่วมแข่งขันในปารีส 2024 ผ่านการเชิญของคณะกรรมการไตรภาคี

 เส้นเวลา 
รายการ วันที่ สถานที่ การจัดอันดับเทควันโดโอลิมปิก  3 ธันวาคม ค.ศ. 2023  — การจัดอันดับเทควันโดแกรนสแลม  17 ธันวาคม ค.ศ. 2023  — รอบคัดเลือกแพนอเมริกัน 2024  30–31 มกราคม ค.ศ. 2024   ซานโตโดมิงโก, สาธารณรัฐโดมินิกัน รอบคัดเลือกโซนแอฟริกา 2024  10–11 กุมภาพันธ์ ค.ศ. 2024   ดาการ์, เซเนกัล รอบคัดเลือกโซนยุโรป 2024  1–2 มีนาคม ค.ศ. 2024   เบอร์ลิน, เยอรมนี รอบคัดเลือกโซนเอเชีย 2024  15–16 มีนาคม ค.ศ. 2024   ไท่อัน, จีน รอบคัดเลือกโซนโอเชียเนีย 2024  6 เมษายน ค.ศ. 2024   โฮนีอารา, หมู่เกาะโซโลมอน

 สรุปผลการคัดเลือก 
ตารางต่อไปนี้สรุปผลการคัดเลือกสำหรับการแข่งขันกีฬาเทควันโดในโอลิมปิกฤดูร้อน 2024

ประเทศชายหญิงรวม−58 กก. −68 กก. −80 กก. +80 กก. −49 กก. −57 กก. −67 กก. +67 กก.          1          1          1           2          1               6          1            3          1          1            3              4          1           1          1              4            3              5          1             4          1            3            3             4           2          1          1           2          1           2          1           1          1           2          1          1          1           1              4             4          1            3             4               5          1              4 ทั้งหมด: 44 NOCs  13  13  12  12  12  12  13  13  100
# Amphilepidida
Amphilepidida เป็นอันดับของอิคีเนอเดอร์เมอเทอที่อยู่ในชั้นดาวเปราะ

วงศ์ในอันดับนี้ ได้แก่:
 Amphilepididae
 Amphilimnidae
 Amphiuridae
 Hemieuryalidae
 Ophiactidae
 Ophiolepididae
 Ophionereididae
 Ophiopholidae
 Ophiopsilidae
 Ophiothamnidae
 Ophiotrichidae
# จูบาโกะ
จูบาโกะ  เป็นกล่องหลายชั้นที่ใช้ใส่และแสดงอาหารของญี่ปุ่น กล่องมักใช้ใส่โอเซจิ อาหารตามธรรมเนียมในตรุษญี่ปุ่น หรือใช้ใส่เบ็นโตหรือข้าวกล่องสำหรับรับประทานนอกบ้าน

ซาเงจู  หรือ ซาเงจูบาโกะ  เป็นชุดรับประทานนอกบ้านของจูบาโกะที่มีหูหิ้ว

นอกจากนี้ยังมี จิกิโร  เป็นชามแบบจีนชนิดหนึ่ง วางซ้อนกันได้เหมือนกับจูบาโกะ

คลังภาพ
# คัตสึกาเร
คัตสึกาเร  หรือ แกงกะหรี่หมูทอด เป็นอาหารญี่ปุ่นที่ประกอบด้วยเนื้อหมูชุบเกล็ดขนมปังทอด  หรือบางทีอาจเป็นเนื้อชนิดอื่น เช่น เนื้อไก่ (โทริกัตสึ), เนื้อวัว (กีวกัตสึ) หรือเม็นจิกัตสึ เสิร์ฟพร้อมข้าวญี่ปุ่นและแกงกะหรี่บนจานขนาดใหญ่ โดยทั่วไปจะรับประทานโดยใช้ช้อนหรือส้อม เนื้อหมูทอดมักจะหั่นเป็นชิ้น ๆ ทำให้ไม่ต้องใช้มีด

โดยทั่วไปจะรับประทานเป็นอาหารจานหลัก โดยสามารถรับประทานพร้อมกับน้ำหรือซุปมิโซะ ในประเทศญี่ปุ่นมีเครือร้านอาหารจานด่วนที่เชี่ยวชาญในการให้บริการแกงกะหรี่ โดยมีเนื้อสัตว์และแกงกะหรี่หลากหลายประเภท สามารถใช้ไก่ทอดแทนที่หมูทอดได้

ในประเทศญี่ปุ่น ชื่อ คัตสึกาเร หมายถึงแกงกะหรี่ที่เสิร์ฟพร้อมเนื้อชุบเกล็ดขนมปังทอดเท่านั้น แต่ในสหราชอาณาจักร บางครั้งชื่อนี้ใช้กับแกงกะหรี่ญี่ปุ่นประเภทใดก็ได้

 ประวัติ 
กล่าวกันว่าคัตสึกาเรมีต้นกำเนิดที่ร้าน กินซะสวิส (銀座スイス) ซึ่งเป็นร้านอาหารโยโชกุ (ร้านอาหารแบบตะวันตก) ในย่านกินซะ กรุงโตเกียว ในปี ค.ศ. 1948 ชิเงรุ ชิบะ นักกีฬาเบสบอลของทีมโยมิอูริไจแอนต์ ซึ่งมาอุดหนุนที่ร้านเป็นประจำ บ่นว่าการกินแกงกะหรี่และทงกัตสึแยกกันนั้นยุ่งยากเกินไป จึงนำไปสู่การสร้างสรรค์ผสมผสานระหว่างอาหารสองอย่าง ปัจจุบันร้านอาหารกินซะสวิสโฆษณาคัตสึกาเรว่าเป็น "แกงกะหรี่ต้นตำรับ" และ "แกงกะหรี่ของคุณชิบะ" ในรายการอาหารของตน

 คลังภาพ
# มิยาเงงาชิ
thumb
มิยาเงงาชิ หรือ มิยาเงกาชิ  หมายถึงขนมที่ทำขึ้นเพื่อขายเป็นของที่ระลึก เช่นเดียวกับของที่ระลึก (โอมิยาเงะ) ส่วนใหญ่ของญี่ปุ่น มิยาเงงาชิโดยทั่วไปเป็นของขึ้นชื่อประจำภูมิภาค (เมบุตสึ) และไม่สามารถหาซื้อนอกพื้นที่เฉพาะได้ การผลิตและจำหน่ายมิยาเงงาชิเป็นส่วนสำคัญของอุตสาหกรรมโอมิยาเงะ (ของที่ระลึก) ของญี่ปุ่น

 รายชื่อมิยาเงงาชิ 

 มีจำหน่ายทุกที่
 ชีสเค้กญี่ปุ่น

 จังหวัดฟูกูโอกะ
 ฮากาตะ โนะ ฮิโตะ ขนมม้วนใส่ไส้ถั่วแดงกวน
 ฮากาตะโตริมอน (:ja:博多通りもん)
 ฮิโยโกะ (:ja:ひよ子)

 จังหวัดฟูกูชิมะ
 อาวามันจู
 มามาดอร์

 เมืองฮิโรชิมะ
 โมมิจิมันจู

 จังหวัดฮกไกโด
 ชิโรอิโกอิบิโตะ
 รอยซ์

 จังหวัดเฮียวโงะ
 คัสเตลลา   เค้กฟองน้ำที่ทำจากน้ำตาล แป้ง ไข่ และน้ำเชื่อมแป้ง พ่อค้าชาวโปรตุเกสนำคัสเตลลาเข้ามายังประเทศญี่ปุ่นในศตวรรษที่ 16 ชื่อ คัสเตลลา มาจากวลีภาษาโปรตุเกสว่า เปาดึกัชแตลา  แปลว่า "ขนมปังจากกัสติยา" เค้กคัสเตลลามักขายในกล่องยาว โดยเค้กข้างในมีความยาวประมาณ 27 เซนติเมตร
 ฟูเก็ตสึโดะ
 ชิโอเมมันจู - อาโก

 เมืองคูมาโมโตะ
 อิกินาริดังโงะ

 เมืองเกียวโต
 ยัตสึฮาชิ  เป็นหนึ่งในเมบุตสึที่เป็นที่รู้จักกันดีในภูมิภาคนี้ ทำมาจากแป้งข้าวเจ้า   น้ำตาล และอบเชย เมื่ออบแล้วมีลักษณะคล้ายกับเซ็มเบ ยัตสึฮาชิที่ยังไม่ได้อบ (นามายัตสึฮาชิ) มีเนื้อสัมผัสที่นุ่มคล้ายโมจิ มักรับประทานโดยห่อด้วยถั่วแดงกวน  และอาจมีรสชาติที่หลากหลาย

 เมืองนาโงยะ
 อูอิโระ

 จังหวัดโอกินาวะ
 ชินซูโก   บิสกิตขนาดเล็กแบบดั้งเดิมที่ทำจากน้ำมันหมูและแป้งเป็นส่วนใหญ่ มีรสหวานอ่อน ๆ คล้ายกับชอร์ตเบรด

 กรุงโตเกียว
 โตเกียวบานานา   (เขียนได้อีกแบบว่า "東京バナナ" และ "東京ばな奈" โดยออกเสียงเหมือนกัน) ซึ่งผลิตและจำหน่ายโดย เป็นเค้กฟองน้ำนึ่งใส่ไส้คัสตาร์ดกล้วยหวาน ออกจำหน่ายในปี พ.ศ. 2534 และได้รับความนิยมอย่างล้นหลาม
# Taiwanasteridae
Taiwanasteridae เป็นวงศ์ของอิคีเนอเดอร์เมอเทอที่อยู่ในอันดับ Clypeasteroida

สกุลในวงศ์นี้ ได้แก่:
 Sinaechinocyamus Liao, 1979
 Taiwanaster Wang, 1984
# Kamptosomatidae
Kamptosomatidae เป็นวงศ์ของอิคีเนอเดอร์เมอเทอที่อยู่ในอันดับ Echinothurioida

สกุลในวงศ์นี้ ได้แก่:
 Kamptosoma Mortensen, 1903
# Radiasteridae
Radiasteridae เป็นวงศ์ของอิคีเนอเดอร์เมอเทอที่อยู่ในอันดับ Paxillosida

สกุลในวงศ์นี้ ได้แก่:
 Betelgeusia Blake & Reid, 1998
 Gephyriaster
 Indiaster Raghavendra Rao, 1957
 Radiaster Perrier, 1881
# Zenometridae
Zenometridae เป็นวงศ์ของอิคีเนอเดอร์เมอเทอที่อยู่ในอันดับ Comatulida

สกุลในวงศ์นี้ ได้แก่:
 Psathyrometra Clark, 1907
 Sarametra Clark, 1917
 Zenometra Clark, 1907
# Himerometridae
Himerometridae เป็นวงศ์ของอิคีเนอเดอร์เมอเทอที่อยู่ในอันดับ Comatulida

สกุลในวงศ์นี้ ได้แก่:
 Amphimetra Clark, 1909
 Craspedometra Clark, 1909
 Heterometra Clark, 1909
 Himerometra Clark, 1907
 Homalometra Clark, 1918
# ดังโงะ
ดังโงะ 大辞林 第三版「だんご〔団子〕」- コトバンク 2020年4月3日閲覧 เป็นแป้งก้อนต้มญี่ปุ่น ทำจากแป้งข้าวเจ้าผสมกับแป้งข้าวอุรูชิและแป้งข้าวเหนียว แตกต่างจากวิธีการทำโมจิที่ทำหลังจากนึ่งข้าวเหนียวแล้ว ดังโงะ มักมีรูปร่างทรงกลม นิยมนำดังโงะ 3 ถึง 5 ลูกเสียบไม้และเสิร์ฟ (ไม้เสียบ ดังโงะ เรียกว่า) โดยทั่วไปแล้ว ดังโงะ จัดเป็นประเภทของวากาชิ และมักจะเสิร์ฟพร้อมชาเขียว รับประทานได้ตลอดทั้งปี แต่นิยมรับประทานรูปแบบต่าง ๆ กันตามฤดูกาล

 รูปแบบต่าง ๆ 
ดังโงะหลากหลายชนิดมักจะตั้งชื่อตามเครื่องปรุงรสต่าง ๆ ที่เสิร์ฟบนดังโงะหรือเสิร์ฟพร้อมกับดังโงะ

 ดังโงะที่ได้รับความนิยม 
 โดยทั่วไปจะหุ้มด้วยถั่วแดงกวน ส่วนผสมอื่นนอกเหนือ ถั่วอาซูกิ จะใช้ในโอกาสพิเศษ ของแต่งหน้าอื่น ๆ สำหรับอังโกะ ได้แก่  ทำจากถั่วแระญี่ปุ่นและคูรูมิ (วอลนัตกวน)
 เป็นดังโงะรสชาเขียว (มัตจะ)
 เป็นดังโงะย่าง  ที่ปรุงรสด้วยซอสถั่วเหลือง (โชยุ) ยังมีแบบที่ห่อสาหร่ายโนริเรียกว่า 
 เป็นดังโงะที่คลุมด้วยงากวน มีรสทั้งหวานและเค็ม
 เป็น  ที่รับประทานระหว่างเทศกาลชมดอกไม้ (ฮานามิ) มีสามสี (ชมพู เขียว ขาว) และปรุงขึ้นตามธรรมเนียมในช่วงฤดูชมซากูระ จึงได้ชื่อว่า ฮานามิดังโงะ นี้ (ฮานามิ มีความหมายว่า "ชมดอกไม้"; ฮานะ มีความหมายว่า "ดอกไม้" และ มิ มีความหมายว่า "ดู" หรือ "ชม") กล่าวกันว่าลำดับของดังโงะสามสีหมายถึงลำดับที่ดอกซากูระบาน สีชมพูหมายถึงดอกตูมของซากูระ สีขาวหมายถึงดอกซากูระที่บานสะพรั่ง และสีเขียวหมายถึงซากูระที่ผลิใบหลังจากดอกโรยแล้ว
 เป็นดังโงะที่ทำจากแป้งข้าวฟ่าง ดังโงะรูปแบบนี้มีชื่อเสียงจากการที่ปรากฏในนิทานเรื่องโมโมตาโร เรื่องราวเกี่ยวกับวีรบุรุษชาวบ้านชื่อโมโมตาโรผู้มอบ คิบิดังโงะ สามลูกให้กับสัตว์พูดได้สามตัวคือสุนัข ลิง และไก่ฟ้า เพื่อแลกเปลี่ยนกับการที่สัตว์ทั้งสามต้องมาช่วยโมโมตาโรในการต่อสู้กับยักษ์
 ทำจากแป้งถั่วเหลืองย่าง
 เป็นดังโงะที่แป้งผสมด้วยใบของโยโมงิ (โกฐจุฬาลัมพาญี่ปุ่น) เช่นเดียวกับในคูซาโมจิ มักหุ่มด้วย อังโกะ
 เป็นดังโงะที่หุ้มด้วยน้ำเชื่อมที่ทำจาก โชยุ (ซอสถั่วเหลือง) น้ำตาล และแป้ง
 ผลิตและรับประทานในจังหวัดนีงาตะเป็นหลัก ซาซาดังโงะ มีสองแบบคือ อนนาดังโงะ และ โอโตโกดังโงะ อนนาดังโงะ (แปลว่า "ดังโงะผู้หญิง") ยัดไส้ด้วย อังโกะ ส่วน โอโตโกดังโงะ (แปลว่า "ดังโงะผู้ชาย") ยัดไส้ด้วย คินปิระ ดังโงะห่อด้วยใบของต้นซาซะเพื่อวัตถุประสงค์ในการเก็บรักษา
 รับประทานในอันมิตสึหรือมิตสึมาเมะ
 เป็นดังโงะสีขาวที่รับประทานระหว่างระหว่างเทศกาลชมจันทร์ (สึกิมิ) ปรุงขึ้นในช่วงจันทร์เพ็ญของฤดูใบไม้ร่วง (เทศกาลไหว้พระจันทร์)

 ดังโงะรูปแบบอื่น ๆ 
 มีสามสี สีที่หนึ่งมาจากถั่วแดง สีที่สองมาจากไข่ และสีที่สามมาจากชาเขียว บตจังดังโงะ เป็นชื่อผลิตภัณฑ์มิยาเงงาชิของจังหวัดเอฮิเมะ ตั้งชื่อตามนวนิยายเรื่อง โบ๊ทจัง (บตจัง) ผลงานของนัตสึเมะ โซเซกิ
 เป็นของว่างที่มีรสหวานเล็กน้อย มักรับประทานเป็นของหวาน
 เป็นดังโงะจากจังหวดฮกไกโดทำจากแป้งมันฝรั่งและอบกับถั่วต้มหวาน
 เป็นดังโงะที่หุ้มด้วยเกาลัดกวน
 เป็นลูกชิ้นญี่ปุ่นชนิดหนึ่ง นิกูดังโงะ ที่ทำจากเนื้อไก่เสียบไม้เรียกว่า สึกูเนะ

 อักขระยูนิโคด 
อักขระเอโมจิยูนิโคด 🍡 ใช้เป็นเหมือนฮานามิดังโงะ อักขระนี้เปิดตัวในเดือนตุลาคม พ.ศ. 2553
# คณะประพันธกรจรจัด (ฤดูกาลที่ 4)
ซีรีส์อนิเมะโทรทัศน์ คณะประพันธกรจรจัด เรื่องราวเกี่ยวกับเหล่าผู้มีพลังพิเศษเหนือธรรมชาติที่ใช้ด้วยจุดมุ่งหมายต่าง ๆ กัน ตั้งแต่การควบคุมธุรกิจ ไขปริศนา และปฏิบัติภารกิจที่ได้รับมอบหมายจากมาเฟีย เรื่องราวหลัก ๆ เน้นไปที่สมาชิกของ "สำนักงานนักสืบบุโซ" (สำนักงานนักสืบติดอาวุธ) และชีวิตในแต่ละวัน ซีรีส์อนิเมะผลิตโดยสตูดิโอโบนส์ กำกับโดยทากูยะ อิงาราชิ และเขียนบทโดยโยจิ เอโนกิโดะ

อนิเมะฤดูกาลที่ 4 ประกาศสร้างในวันที่ 7 พฤศจิกายน พ.ศ. 2564 เริ่มออกอากาศในวันที่ 4 มกราคม พ.ศ. 2566 และจบในวันที่ 29 มีนาคม พ.ศ. 2566 วง Screen Mode ร้องเพลงเปิดชื่อเพลงว่า "True Story" ส่วนวงลักไลฟ์ร้องเพลงปิดชื่อเพลงว่า "ชิรูชิ" 

 รายชื่อตอน
# Amphilimnidae
Amphilimnidae เป็นวงศ์ของอิคีเนอเดอร์เมอเทอที่อยู่ในอันดับ Amphilepidida

สกุลในวงศ์นี้ ได้แก่:
 Amphilimna Verrill, 1899
 Astrosombra Thuy, Gale & Numberger-Thuy, 2019
# Hemiasteridae
Hemiasteridae เป็นวงศ์ของอิคีเนอเดอร์เมอเทอที่อยู่ในอันดับ Spatangoida

สกุลในวงศ์นี้ ได้แก่:
 Bolbaster Pomel, 1869
 Cheopsia Fourtau, 1909
 Hemiaster Agassiz, 1847
# คลองหม่อมแช่ม
คลองหม่อมแช่ม หรือเรียกสั้น ๆ ว่า คลองหม่อม เป็นคลองขุดที่เชื่อมคลองขุนศรีกับคลองบางภาษี (บึงลาดสวาย) ในพื้นที่อำเภอไทรน้อย จังหวัดนนทบุรี และอำเภอบางเลน จังหวัดนครปฐม ริมคลองหม่อมแช่มมีชุมชนเชื้อสายมอญ คือ ชุมชนบ้านหม่อมแช่ม

ประวัติ
ก่อนหน้าที่จะมีการขุดคลองหม่อมแช่ม มีคนไทยเชื้อสายมอญจากพระประแดง ได้มาจับจองพื้นที่ถางป่าทำนาในบริเวณคลองขุนศรี รวมกับกลุ่มคนไทยเชื้อสายมอญที่มาจากมหาชัยจนชุมชนขยายใหญขึ้น ชาวบ้านขาดน้ำในการทำนา หม่อมแช่ม กฤดากร ณ อยุธยา ในพระเจ้าบรมวงศ์เธอ กรมพระนเรศรวรฤทธิ์ ได้เห็นความเดือดร้อนของชาวบ้านจึงได้บริจาคเงินจำนวนหนึ่งให้ขุดคลองเชื่อมคลองขุนศรี อำเภอไทรน้อย จังหวัดนนทบุรี และคลองลำลาดสวาย ตำบลบางภาษี อำเภอบางเลน จังหวัดนครปฐม ซึ่งสามารถนำน้ำจากคลองพระพิมล คลองขุนศรี คลองญี่ปุ่นและจากแม่น้ำท่าจีนมาใช้ประโยชน์แก่ชาวบ้านที่เข้ามาทำมาหากินที่กระทุ่มมืด เริ่มขุดคลองเมื่อ พ.ศ. 2445 และได้นำชื่อของหม่อมแช่มมาเป็นชื่อคลอง

เมื่อขุดคลองหม่อมแช่มจึงมีราษฎรมาตั้งถิ่นฐานมากขึ้น รวมถึงได้สร้างวัดริมคลองหม่อมแช่ม ชื่อวัดหม่อมแช่ม หรือ วัดสโมสร ตั้งวัดเมื่อ พ.ศ. 2460 ส่วนทางทิศตะวันตกเฉียงเหนือของวัดสโมสร ได้มีการบุกเบิกแผ้วถางป่าจนเป็นชุมชนขึ้นอีกแห่งหนึ่ง ชุมชนนี้ได้สร้างวัดบึงลาดสวายเป็นวัดประจำของชุมชน ซึ่งเป็นชุมชนชาวไทยเชื้อสายมอญจากอำเภอบ้านแพ้ว จังหวัดสมุทรสาคร